讖 三
作者：菩提達摩
朝代：唐

paragraphs: 路上忽逢深處水，（路上者，李字也。
深水者，淵字也。
唐高祖神堯皇帝姓李名淵也）等閑見虎又逢猪。
（等閑見虎者，寅也，唐高祖戊寅年登位也。
又逢猪者，亥也，高祖丁亥年崩）小小牛兒雖有角，（小小牛兒者，高祖武德四年九月日，有前道士太史令傳奕，先是黃巾黨其所習，遂上表廢佛法事十有一條。
大略而云：釋經是損國破家，未聞益世，請胡佛邪教退還天竺，凡是沙門放歸桑梓，則國家昌泰，李孔教行矣。
高祖納奕奏書，乃下詔問諸沙門曰：「棄父母鬚髭，去君臣花服，利在何間，益在何情？
損益二宜，請動妙釋。
」時有琳法師，上表得延五年。
高祖崩，太宗登位，再興佛法矣。
具如別傳。
言半角者，正當挃觸，而無害即是）清溪龍出總須輸。
清溪者，山名也。
龍者，琳法師護法之龍，能令傳奕等邪見之徒總須伏也。
）。